
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 271
                                                            din 19 octombrie 2022
pentru abrogarea Hotărârii Consiliului Local Sighișoara nr. 39 din 28 februarie 2022 

privind transmiterea unor terenuri aflate în patrimoniul Municipiului Sighişoara, 

în administrarea S.C. Ecoserv Sig S.R.L.
Consiliul Local al Municipiului Sighişoara, întrunit în ședință extraordinară,
Luând act de proiectul de hotărâre, înregistrat cu nr. 33.331/18.10.2022 şi la Consiliul Local Sighișoara cu nr. 33.339/18.10.2022, de referatul de aprobare, înregistrat cu nr. 33.333/18.10.2022, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere Hotărârea Consiliului Local Sighișoara nr. 39 din 28 februarie 2022 privind transmiterea unor terenuri aflate în patrimoniul Municipiului Sighişoara, în administrarea S.C. Ecoserv Sig S.R.L., prin care a fost aprobată transmiterea în administrarea S.C. Ecoserv Sig S.R.L., pentru o perioadă de 5 (cinci) ani de la adoptare, a terenurilor aflate în patrimoniul Municipiului Sighișoara – domeniul privat, situate în Municipiul Sighişoara, Între Huli, după cum urmează: - teren intravilan, în suprafaţă de 19.897 mp., înscris în C.F. nr. 57273, sub nr. cad. 57273, având nr. inventar 5.2.050 și valoare de inventar 1.207.348,27 lei și teren intravilan, în suprafaţă de 7.662 mp., înscris în C.F. nr. 55760 (nr. C.F. vechi 11093/N), nr. cad. vechi 1195/2, sub nr. cad nou 55760, având nr. inventar 5.2.051 și valoare de inventar 456.956,32 lei;

Având în vedere Hotărârea Consiliului Local Sighişoara nr. 49 din 31.03.2011, prin care s-a aprobat înfiinţarea S.C. Ecoserv Sig S.R.L. prin reorganizarea Serviciului Public de Gospodărie, modificată şi completată prin Hotărârea Consiliului Local Sighişoara nr. 105/08.06.2011;

Văzând şi Hotărârea Consiliului Local Sighişoara nr. 76/25.04.2012 privind aprobarea delegării gestiunii directe pentru unele servicii de utilităţi publice către S.C. Ecoserv Sig S.R.L., completată prin Hotărârea Consiliului Local Sighişoara nr. 93/31.05.2012 şi modificată prin Hotărârea Consiliului Local Sighişoara nr. 54/28.03.2013;

Ținând cont și de prevederile contractului de delegare a gestiunii prin atribuire directă a unor activităţi şi servicii comunitare de utilităţi publice ale Municipiului Sighişoara către S.C. Ecoserv Sig S.R.L., înregistrat cu nr. 16.200/02.08.2012, aprobat prin Hotărârea Consiliului Local Sighişoara nr. 11/12.07.2012, așa cum a fost modificat şi completat prin actul adiţional nr. 1, aprobat prin Hotărârea Consiliului Local Sighişoara nr. 67/27.09.2012, actul adiţional nr. 2, aprobat prin Hotărârea Consiliului Local Sighişoara nr. 55/28.03.2013, actul adiţional nr. 3, aprobat prin Hotărârea Consiliului Local Sighişoara nr. 32/26.02.2015 și actul adiţional nr. 4, aprobat prin Hotărârea Consiliului Local Sighişoara nr. 33/27.02.2017;

Având în vedere nota de serviciu a Serviciului Achiziții, Investiții, Fonduri Europene, înregistrată cu nr. 33.312/18.10.2022 cu privire la promovarea unui proiect de hotărâre pentru abrogarea Hotărârii Consiliului Local Sighișoara nr. 39 din 28 februarie 2022;

Având în vedere faptul că Municipiul Sighișoara a depus o cerere de finanțare privind „Înființarea unui centru de colectare prin aport voluntar în Municipiul Sighișoara, județul Mureș” în cadrul Planului național de redresare și reziliență, apel de proiecte PNRR/2022/C3/S/I.1.A, pentru subvenția I1.a. „Înființarea de centre de colectare prin aport voluntar”, investiția I1. „Dezvoltarea, modernizarea și completarea sistemelor de management integrat al deșeurilor municipale la nivel de județ sau la nivel de orașe/comune”, componenta 3. Managementul deșeurilor;

Având în vedere Hotărârea Consiliului Local Sighișoara nr. 238/22.09.2022 privind aprobarea depunerii proiectului: Înființarea unui Centru de colectare prin aport voluntar în Municipiul Sighișoara, județul Mureș;
Având în vedere că pentru contractarea finanțării este necesar ca terenul pe care va fi amplasat Centru de colectare să fie în administrarea Municipiului Sighișoara;


Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Legii nr. 287/2009 privind Codul civil, republicat, cu modificările și completările ulterioare;
Având în vedere Raportul de specialitate comun al Serviciului Monitorizare Servicii de Utilități Publice, Guvernanță Corporativă și Transport Public Local și al Serviciului Evidența Patrimoniului și Fond Locativ, înregistrat cu nr. 33.332/18.10.2022, prin care se propune abrogarea Hotărârii Consiliului Local Sighișoara nr. 39 din 28 februarie 2022 privind transmiterea unor terenuri aflate în patrimoniul Municipiului Sighişoara, în administrarea S.C. Ecoserv Sig S.R.L.;

Având în vedere avizele favorabile ale comisiilor de buget și juridică;

În temeiul prevederilor art. 129 (1) și (2) lit. „c” și „d”, (6) lit. „b”, (7) lit. „s” și (14), art. 139 (1) și (3) lit. „g” și a art. 196 (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

   H O T Ă R Ă Ş T E :

           Art. 1. Cu data adoptării prezentei, se abrogă Hotărârea Consiliului Local Sighișoara nr. 39 din 28 februarie 2022 privind transmiterea unor terenuri aflate în patrimoniul Municipiului Sighişoara, în administrarea S.C. Ecoserv Sig S.R.L.

Art. 2. Date fiind prevederile art. 1, se va proceda în termen de 24 de ore de la adoptarea prezentei, la preluarea de către Municipiul Sighișoara a bunurilor care au făcut obiectul Hotărârii Consiliului Local Sighișoara nr. 39 din 28 februarie 2022, urmând a se încheia un proces - verbal de predare - primire, în acest sens.


Art. 3. Ca o consecință a prevederilor articolelor precedente, Anexa nr. 4 - “Inventarul bunurilor mobile şi imobile proprietate publică, aferente serviciului public şi care sunt date în administrarea delegatului pe durata contractului de delegare a gestiunii” la contractul de delegare a gestiunii prin atribuire directă a unor activităţi şi servicii comunitare de utilităţi publice ale Municipiului Sighişoara către S.C. Ecoserv Sig S.R.L., nr. 16.200/02.08.2012, aprobat prin Hotărârea Consiliului Local Sighişoara nr. 11/12.07.2012, aşa cum a fost modificat şi completat prin actul adiţional nr. 1, aprobat prin Hotărârea Consiliului Local Sighişoara nr. 67/27.09.2012 şi actul adiţional nr. 2, aprobat prin Hotărârea Consiliului Local Sighişoara nr. 55/28.03.2013, actul adiţional nr. 3, aprobat prin Hotărârea Consiliului Local Sighişoara nr. 32/26.02.2015 și actul adiţional nr. 4, aprobat prin Hotărârea Consiliului Local Sighişoara nr. 33/27.02.2017, cu bunurile imobile prevăzute la art. 1 din respectiva hotărâre se modifică în mod corespunzător.

Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Biroul Buget, Contabilitate, Salarizare – Direcția Economică, Serviciul Monitorizare Servicii de Utilități Publice, Guvernanță Corporativă și Transport Public Local, Serviciul Evidența Patrimoniului și Fond Locativ şi S.C. Ecoserv Sig S.R.L.

           Art. 5. Prin grija d-nei Anca Bizo, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,

  

          Stupariu Călin               
                                              Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  2 ex. Serviciul Monitorizare Servicii de Utilități Publice, Guvernanță Corporativă și Transport Public Local;

  2 ex. Serviciul Evidența Patrimoniului și Fond Locativ;

  1 ex. Biroul Buget, Contabilitate, Salarizare – Direcția Economică;  

  1 ex. S.C. Ecoserv Sig S.R.L.

12 ex.  

B.A.
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 271/19.10.2022

	Operațiuni efectuate
	Data

ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate

□ simplă         □ absolută

□ calificată


	../../….
	

	Comunicarea către primar
	../../….
	

	Comunicarea către prefectul județului
	../../….
	

	Aducerea la cunoștința publică
	../../….
	

	Comunicarea, numai în cazul celei cu caracter individual
	../../….
	

	Hotărârea devine obligatorie sau produce efecte juridice, după caz
	../../….
	


